**Ministru kabineta noteikumu projekta**

**"Grozījumi Ministru kabineta 2016. gada 12. janvāra noteikumos Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta[[1]](#footnote-1) mērķis ir aktualizēt 1.1.1.1. pasākuma "Praktiskas ievirzes pētījumi" (turpmāk – 1.1.1.1. pasākums) īstenošanas noteikumus, tai skaitā:  – precizēt 1.1.1.1. pasākumam pieejamo kopējo publisko finansējumu sadalījumā pa projektu iesniegumu atlases kārtām;  – palielināt trešajai un ceturtajai projektu iesniegumu atlases kārtai pieejamo publisko finansējumu;  –noteikt piektās projektu iesniegumu atlases kārtas īstenošanas noteikumus;  – nodrošināt normu savstarpēju sistematizāciju.  Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu "Grozījumi Ministru kabineta 2016. gada 12. janvāra noteikumos Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" projekts (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 12. janvāra noteikumi Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" (turpmāk – MK noteikumi) nosaka kārtību, kādā īsteno 1.1.1.1. pasākuma pirmo, otro, trešo un ceturto projektu iesniegumu atlases kārtu. 2021. gada pirmajā ceturksnī plānots izsludināt 1.1.1.1. pasākuma piekto projektu iesniegumu atlases kārtu. MK noteikumos nav noteikti specifiski piektās projektu iesniegumu atlases kārtas īstenošanas noteikumi.  **I.  1.1.1.1. pasākumam pieejamais publiskais finansējums**  **1.**  1.1.1.1. pasākumam pieejamā publiskā finansējuma apmērs palielināts par 12 170 739 EUR, tai skaitā Eiropas Reģionālās attīstības fonda finansējums (turpmāk – ERAF) 10 191 705 EUR apmērā un valsts budžeta finansējums (turpmāk – VB) **1 979 034** EUR[[2]](#footnote-2) apmērā (noteikumu projekta 6. punkts, MK noteikumu 11. punkts), ko veido:  **1.1.** publiskā finansējuma pārdale no 1.1.1.3. pasākuma "Inovāciju granti studentiem" 1 062 000 EUR apmērā, ko veido ERAF finansējums 1 062 000 EUR. Pārdali pamato MK 2020.gada 17.novembra noteikumi Nr.684 "Grozījumi Ministru kabineta 2018.gada 16.janvāra noteikumos Nr.41 "Darbības programmas "Izaugsme un nodarbinātība" 1.1.1.specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.3.pasākuma "Inovāciju granti studentiem" īstenošanas noteikumi””;  **1.2.** pārdale no 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" 7 733 EUR, ko veido ERAF 6 573 EUR apmērā un VB 1 160 EUR apmērā (neatbilstoši veikto izmaksu pārdale). Pārdali pamato MK 2020. gada 3. novembra noteikumu Nr. 658 "Grozījumi Ministru kabineta 2016. gada 16. augusta noteikumos Nr. 562 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi""" anotācijā sniegtā informācija;  **1.3.**  1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās projektu iesniegumu kārtas snieguma rezerves finansējuma pārdale 101 006,00 EUR apmērā, tai skaitā ERAF finansējums 85 855,10 EUR apmērā un valsts budžeta finansējums 15 150,90 EUR apmērā. Pārdali pamato MK 2020. gada 11. augusta noteikumu Nr. 506 "Grozījumi Ministru kabineta 2017.gada 6.jūnija noteikumos Nr.315 "Darbības programmas "Izaugsme un nodarbinātība" 1.1.1.specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5.pasākuma "Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi"" anotācijā sniegtā informācija.  **1.4.** virssaistību finansējums 11 000 000 EUR apmērā, tai skaitā ERAF 9 037 277 EUR apmērā un VB finansējums 1 962 723 EUR apmērā, kuru plānots piešķirt atbilstoši MK 2020. gada 11. augusta sēdes protokola Nr. 47 84.§ 2.1. apakšpunktā noteiktajam, ka Covid-19 seku mīkstināšanas pasākumu ietvaros 1.1.1.1. pasākuma īstenošanai paredzēts novirzīt 11,0 miljonus EUR.  **2.**Aktualizēts 1.1.1.1. pasākuma pirmajai un otrajai projektu iesniegumu atlases kārtai pieejamais publiskais finansējums, to samazinot par neapgūto finansējumu, ko pamato Kohēzijas politikas fondu vadības informācijas sistēmā sniegtā informācija. Publiskā finansējuma samazinājumu veido neatbilstoši veiktās izmaksas un lauzti līgumi par 1.1.1.1. pasākuma projektu īstenošanu (noteikumu projekta 6., 7., 8.., 9. punkts, MK noteikumu 11.1 un 12.1 punkts)**.**  **3.**Palielināts 1.1.1.1. pasākumatrešajaiprojektu iesniegumu atlases kārtai pieejamais publiskais finansējums par 2 389 018 EUR, tai skaitā ERAF 1 715 683 EUR apmērā un VB 673 335EUR apmērā (noteikumu projekta 10., 11., 12. punkts, MK noteikumu 12.2 punkts), ko veido:  **1.3.1.**  1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās projektu iesniegumu kārtas snieguma rezerves finansējuma pārdale 101 006 EUR apmērā;  **1.3.2.**virssaistību finansējuma daļa 1 614 090 EUR apmērā, tai skaitā ERAF 963 055 EUR apmērā un VB 651 035 EUR apmērā;  **1.3.3**. publiskā finansējuma pārdale no 1.1.1.1. pasākuma pirmās un otrās projektu iesniegumu atlases kārtas 673 922 EUR apmērā.  **4.**Palielināts 1.1.1.1. pasākumaceturtajaiprojektu iesniegumu atlases kārtai pieejamais publiskais finansējums par 5 739 393 EUR, tai skaitā ERAF 5 157 682 EUR apmērā un VB 581 711 EUR apmērā (noteikumu projekta 13., 14., 15. punkts, MK noteikumu 12.3 punkts), ko veido:  **4.1.** publiskā finansējuma pārdale no 1.1.1.3. pasākuma "Inovāciju granti studentiem" 1 062 000 EUR apmērā, ko veido ERAF finansējums 1 062 000 EUR. Pārdali pamato Ministru kabineta 2020. gada 17. novembra noteikumi Nr. 684 "Grozījumi Ministru kabineta 2018. gada 16. janvāra noteikumos Nr. 41 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.3. pasākuma "Inovāciju granti studentiem" īstenošanas noteikumi"";  **4.2.** pārdale no 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" 7 733 EUR, ko veido ERAF 6 573 EUR apmērā un VB 1 160 EUR apmērā (neatbilstoši veikto izmaksu pārdale). Pārdali pamato 2020. gada 3. novembra noteikumi Nr. 658 "Grozījumi Ministru kabineta 2016. gada 16. augusta noteikumos Nr. 562 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi"";  **4.3**.  virssaistību finansējuma daļa 4 385 910 EUR apmērā, tai skaitā ERAF 3 824 222 EUR apmērā un VB 561 688 EUR apmērā;  **4.4.** publiskā finansējuma pārdale no 1.1.1.1. pasākuma pirmās un otrās projektu iesniegumu atlases kārtas 283 750 EUR apmērā, ko veido ERAF 264 887 EUR apmērā un VB 18 863 EUR apmērā.  Papildu publisko finansējumu konkursa kārtībā plānots piešķirt tādu projektu īstenošanai, kuru īstenošanas rezultātā tiks sekmēta strukturālu pārmaiņu ieviešana ekonomikā un sabiedrības vajadzību nodrošināšana Covid-19 krīzes izraisīto seku mazināšanai, sniedzot ieguldījumu tādu jaunu produktu vai tehnoloģiju izstrādē, kurus plānots ieviest ražošanā vai pakalpojumu sniegšanā šādās jomās:  – veselības aprūpe: sirds un asinsvadu slimību vai vēža diagnostika un ārstniecība;  – reģionālā ekonomiskā attīstība, tai skaitā risinājumi tautsaimniecības nozaru pārstrukturizācijai;  – klimatneitralitāte, tai skaitā efektīvas urbānās enerģijas sistēmas siltumapgādē, rūpniecībā, pakalpojumu sniegšanā, inovatīvu alternatīvo degvielu un transporta tehnoloģiju izstrāde, atjaunojamā enerģija vietējām enerģijas sistēmām;  – ilgtspējīga resursu izmantošana, tai skaitā risinājumi atkārtotai atkritumu izmantošanai, mežu ilgtspēja, inovatīvu koksnes produktu izstrāde;  – kvantu tehnoloģijas.  **5.** Noteikts 1.1.1.1. pasākuma piektajai projektu iesniegumu atlases kārtai paredzētais finansējums, ko veido virssaistību finansējuma daļa 5 000 000 EUR apmērā, tai skaitā ERAF 4 250 000 EUR apmērā un VB finansējums 750 000 EUR apmērā.  Piektās projektu iesniegumu atlases kārtas ietvaros pieejamo publisko finansējumu plānots novirzīt Covid-19 infekcijas slimības izplatības ierobežošanai un iedzīvotāju aizsardzībai (noteikumu projekta 16. punkts; MK noteikumu 12.4  un 12.5 punkts).  Plānots, ka 1.1.1.1. pasākuma piektā atlases kārta tiks izsludināta 2021. gada pirmajā ceturksnī un 1.1.1.3. pasākuma otrā atlases kārta tiks izsludināta 2021.gada janvārī. Ņemot vērā 1.1.1.1. pasākuma piektās atlases kārtas un 1.1.1.3. pasākuma otrās atlases kārtas izsludināšanai un projektu izvērtēšanai nepieciešamo laiku, nav iespējams izpildīt Ministru kabineta 2019. gada 11. oktobra sēdes protokola Nr. 47 3.§ 11.2.apakšpunkta nosacījumus, līdz ar to nepieciešams projektu līgumu vai vienošanās par projektu īstenošanu noslēgšanas termiņu pagarināt līdz 2021.gada 31.decembrim.  1.1.1.1. pasākuma piektās projektu iesniegumu atlases kārtas mērķis ir Covid-19 pandēmijas ierobežošana, ko sekmēs jaunu produktu vai ārstniecības metožu izstrāde Covid-19 infekcijas slimības izplatības ierobežošanai un iedzīvotāju aizsardzībai.  Izstrādājot 1.1.1.1. pasākuma piektās atlases kārtas un 1.1.1.3. pasākuma otrās atlases kārtas nosacījumus, tika plānots, ka projektu īstenošanas indikatīvais ilgums būs līdz 2 gadiem, līdz ar to termiņa pagarinājumam nav būtiskas ietekmes uz projekta īstenošanas riskiem, t.i. uz projektu sekmīgu pabeigšanu, darbību izpildi un rādītāju sasniegšanu.  **II. MK noteikumu normu sistematizācija**  Saskaņā ar MK noteikumiem 1.1.1.1. pasākuma mērķis ir atbalstīt pētniecību, kas sniedz ieguldījumu Latvijas viedās specializācijas stratēģijas mērķu sasniegšanā, zinātnes un tehnoloģiju cilvēkkapitāla attīstībā un jaunu zināšanu radīšanā tautsaimniecības konkurētspējas uzlabošanai. Pasākuma ietvaros tiek atbalstīti pētniecības projekti, kas sniedz ieguldījumu Latvijas viedās specializācijas stratēģijas (turpmāk – RIS3) noteikto tautsaimniecības transformācijas virzienu un izaugsmes prioritāšu īstenošanā un specializācijas jomu attīstībā. Virzību uz RIS3 mērķu sasniegšanu raksturo:  – RIS3 mērķa sasniegšanas rādītāji, tai skaitā kopējie ieguldījumi pētniecībā un attīstībā, Latvijas pozīcija Eiropas inovāciju rādītāju grupā un produktivitātes pieaugums tautsaimniecībā;  – RIS3 mikro līmeņa rādītāji, tai skaitā zinātnisko institūciju licenču/patentu ieņēmumi, uzņēmumu līdzfinansējums P&A projektiem, jaunradītās darba vietas, t.sk. tās, kurās nodarbināti zinātniskie darbinieki publiskajā un uzņēmējdarbības sektorā.  Tādējādi MK noteikumi izstrādāti ar nolūku 1.1.1.1. pasākumu izveidot kā instrumentu Latvijas inovācijas sistēmas stiprināšanai un pārejai uz inovatīvu ekonomiku (tautsaimniecības transformācija), nodrošinot mijiedarbību starp visiem inovācijas sistēmas subjektiem – zinātniskajām institūcijām un saimnieciskās darbības veicējiem (juridiskām personām), kas rada un ievieš jaunus, zināšanu ietilpīgus un konkurētspējīgus produktus un tehnoloģijas.  **1. Termina "saimnieciskās darbības veicējs"** **ieviešana**  Saskaņā ar MK noteikumu 2.12. un 2.24. apakšpunktu 1.1.1.1. pasākuma ietvaros termina "komersants" tvērumu nosaka atbilstoši Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014) 1. pielikumam "MVU definīcija", kurā noteikts, ka "Par uzņēmumu uzskata jebkuru saimnieciskās darbības subjektu neatkarīgi no tā juridiskās formas. Tas jo īpaši ietver pašnodarbinātas personas un ģimenes uzņēmumus, kas nodarbojas ar amatniecību vai veic citu darbību, kā arī personālsabiedrības un apvienības, kas regulāri ir iesaistītas saimnieciskajā darbībā" .  Atbilstoši Eiropas Komisijas paziņojuma "Nostādnes par valsts atbalstu pētniecībai, izstrādei un inovācijai" (Eiropas Savienības Oficiālais Vēstnesis, 2014. gada 27. jūnijs, Nr. C 198/1) (turpmāk – Nostādnes) 17. punktam "(…) lai kvalificētos kā uzņēmums, izšķiroši ir tas, vai saņēmējs veic saimniecisku darbību, kas ietver produktu vai pakalpojumu piedāvāšanu konkrētā tirgū".  Saskaņā ar MK noteikumu anotācijas V sadaļā "Tiesību akta projekta atbilstība Latvijas Republikas starptautiskajām saistībām" sniegto informāciju Komisijas regulas Nr. 651/2014 1. pielikuma normas ir ieviestas pilnībā, neparedzot stingrākas prasības. Ievērojot minēto, ir secināms, ka MK noteikumu kontekstā termins "komersants" ietver jebkuru saimnieciskās darbības subjektu neatkarīgi no tā juridiskās formas.  Lai novērstu neviennozīmīgo termina "komersants" tvērumu, noteikumu projekts paredz viennozīmīgi noteikt, ka MK noteikumu izpratnē sākotnēji lietotais termins "komersants" attiecināms uz saimnieciskās darbības veicēju (juridisku personu), kas attiecīgajā tirgū piedāvā preces vai pakalpojumus (noteikumu projekta 1., 3., 4., 5. punkts).  **2. Sadarbības partneru juridiskais statuss**  MK noteikumu 23.1.apakšpunktā nav viennozīmīgi skaidri noteikts personu loks, kas kā sadarbības partneris var iesaistīties pētniecības projekta īstenošanā.  Atbilstoši Komerclikuma:  – 1. panta otrajai daļai "*Komercdarbība ir atklāta saimnieciskā darbība, kuru savā vārdā peļņas gūšanas nolūkā veic komersants. Komercdarbība ir viens no uzņēmējdarbības veidiem*";  – 2. pantam "*Ja komersants ir ierakstīts komercreģistrā, nav pieļaujama ieruna par to, ka saimnieciskā darbība, kas veikta, izmantojot komercreģistrā ierakstīto firmu, nav komercdarbība*".  Saskaņā ar MK noteikumu 23.1.apakšpunktu "*sadarbības partneris var būt zinātniskā institūcija vai komersants, kura* ***saimnieciskā darbība*** *ir reģistrēta Latvijā vai ārvalstī*". Ievērojot minēto secināms, ka sadarbības partneris neatkarīgi no tā tiesiskā statusa (piemēram, peļņas mērķa neesamība) var iesaistīties ne tikai komercdarbībā, bet jebkurā saimnieciskajā darbībā[[3]](#footnote-3), ko pamato preču vai pakalpojumu piedāvāšana konkrētā tirgū.  Lai novērstu neviennozīmīgi interpretējamo MK noteikumu 23.1.apakšpunkta regulējumu, noteikumu projekts paredz viennozīmīgi skaidrot sadarbības partneru tvērumu, nosaucot saimnieciskās darbības veicējus (juridiskas personas), kas var iesaistīties pētniecības projekta īstenošanā, proti, sadarbības partneris var būt Komercreģistrā reģistrēta juridiska persona, biedrība, nodibinājums, zemnieku saimniecība, lauksaimniecības pakalpojumu kooperatīvā sabiedrība (noteikumu projekta 18. punkts, MK noteikumu 23.1. apakšpunkts).  **3. Komersanta iesaiste projekta īstenošanā**  Vienlaikus MK noteikumos saglabātas normas, kas attiecināmas uz projekta iesniedzēju – Latvijas Republikas Komercreģistrā reģistrētu juridisku personu (komersantu) un saistītas ar projekta iesniedzējam izvirzītajām prasībām un uzraudzības rādītājiem (noteikumu projekta 1. 2., 3., 4., 5. un 17. punkts).  **4. termina "ar saimniecisku darbību saistīts projekts" aktualizācija**  Ar MK noteikumiem tiek ieviesti Nostādņu 19. punkta **"**a**"** apakšpunkta otrā ievilkuma nosacījumi, ka viena no pētniecības organizācijas ne-saimnieciska rakstura pamatdarbībām ir **"***neatkarīga pētniecība un izstrāde, lai gūtu vairāk zināšanu un labāku izpratni, tostarp kopīga pētniecība un izstrāde, kad pētniecības organizācija vai pētniecības infrastruktūra iesaistās efektīvā sadarbībā***".** Tādējādi saimnieciskās darbības veicējs var iesaistīties efektīvā sadarbībā ar pētniecības organizāciju un īstenot ar saimniecisku darbību nesaistītu projektu. MK noteikumu 2.2.1. apakšpunktā nav viennozīmīgi noteikts, kad saimnieciskās darbības veicējs īsteno ar saimniecisku darbību saistītu projektu.  Lai viennozīmīgi noteiktu ar saimniecisku darbību saistīta projekta kritērijus, precizēta MK noteikumu 2.2.1. apakšpunkta redakcija, nosakot, ka ar saimniecisku darbību saistītu projektu individuāli īsteno tāda zinātniskā institūcija vai Latvijas Republikas Komercreģistrā reģistrēta juridiska persona (turpmāk – komersants), kas neatbilst pētniecības organizācijas definīcijai (noteikumu projekta 2. punkts).  Noteikumu projektā ietvertais regulējums finansējuma saņēmējiem un projektu iesniedzējiem rada labvēlīgākus projektu izstrādes un īstenošanas nosacījumus, jo noteikumu projekts paredz viennozīmīgi skaidri definēt terminus, sadarbības partnera juridisko statusu, kā arī veidu, kā komersants var iesaistīties pētniecības projekta īstenošanā.  Līgumos par projekta īstenošanu nav nepieciešams veikt grozījumus.  **III. ERAF finansējuma sadalījums pa teritorijām**  Ņemot vērā aktualizēto publiskā finansējuma sadalījumu pa 1.1.1.1. pasākuma projektu iesniegumu atlases kārtām, precizēts indikatīvais ERAF finansējuma sadalījums pa teritorijām (skat. anotācijas pielikuma 4. tabulu „ERAF finansējuma sadalījuma pa teritorijām 1.1.1.1. pasākuma. ietvaros aprēķini”:   |  |  |  |  | | --- | --- | --- | --- | | **1.1.1.1. pasākums** | **Indikatīvais ERAF finansējuma sadalījums pa teritorijām, ievērojot SAM 1.1.1. pasākumu ietvaros plānotās ERAF pārdales** | | | | Kopā | Teritorija1 | Teritorija2 | | 1. kārta | 36 360 062 | 32 658 608 | 3 701 454 | | 2. kārta | 17 222 080 | 13 522 777 | 3 699 303 | | 3. kārta | 15 354 663 | 11 813 878 | 3 540 785 | | 4. kārta | 21 025 831 | 17 689 032 | 3 336 799 | | 5. kārta | 4 250 000 | 3 575 525 | 674 475 | |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir zinātniskās institūcijas un mazie, vidējie vai lielie saimnieciskās darbības veicēji (juridiskas personas), Centrālā finanšu un līgumu aģentūra kā sadarbības iestāde. |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu tiek mazināts administratīvais slogs, jo tiek sekmēta normatīvā akta uztveramība. |
| 3. | Administratīvo izmaksu monetārs novērtējums | Noteikumu projekta ietekme uz administratīvajām izmaksām nepārsniedz Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 25. punktā noteikto administratīvo izmaksu monetārā novērtējuma slieksni. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV.** **Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Komisijas regula Nr. 651/2014 | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Komisijas regulas Nr. 651/2014 2. panta 24. punkts | Noteikumu projekta 3. punkts (MK noteikumu 2.12. apakšpunkts) | ieviesta pilnībā | neparedz stingrākas prasības |
| Komisijas regulas Nr. 651/2014 1. pielikums | Noteikumu projekta 4. punkts (MK noteikumu 2.24. apakšpunkts) | ieviesta pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Noteikumu projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvjiem tiks nodrošināta iespēja līdzdarboties noteikumu projekta izstrādē, sniedzot atzinumu un viedokli par noteikumu projektu, kas ievietots Izglītības un zinātnes ministrijas tīmekļa vietnē <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti>. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tiks nodrošināta, ievietojot noteikumu projektu tīmekļa vietnē <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti>. un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz e-pasta adresi esf@izm.gov.lv. |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Izglītības un zinātnes ministrija kā atbildīgā iestāde un Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas.  Projekta izpilde nodrošināma pieejamo cilvēkresursu ietvaros. |
| 3. | Cita informācija | Nav. |

Izglītības un zinātnes ministre I. Šuplinska

Vizē:

Valsts sekretārs J. Volberts

I.Švirksta 67047878

[inta.svirksta@izm.gov.lv](mailto:inta.svirksta@izm.gov.lv)

1. Noteikumu "Grozījumi Ministru kabineta 2016. gada 12. janvāra noteikumos Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" projekts [↑](#footnote-ref-1)
2. Detāli papildu pieejamā publiskā finansējuma aprēķini sniegti anotācijas pielikuma 1. tabulā "Informācija par 1.1.1.1. pasākumam "Praktiskas ievirzes pētījumi" pārdalāmo publisko finansējumu (EUR). [↑](#footnote-ref-2)
3. Papildu skaidrojums: <https://eur-lex.europa.eu/LexUriServ/LexUriServ.do?uri=OJ:L:2006:081:0025:0035:LV:PDF> "Pirmkārt jāpasvītro, ka vispārīgos terminos un konkurences tiesību kontekstā uzņēmuma jēdziens, kā tas izriet no Tiesas (7 ) prakses, ietver jebkuru vienību, kas iesaistīta saimnieciskajā darbībā, neatkarīgi no tās tiesiskā statusa (piemēram, **peļņas mērķa neesamība**), no apjoma vai kārtības, kādā tā tiek finansēta, un ka jebkura darbība, kas sastāv no preču vai pakalpojumu piedāvāšanas konkrētā tirgū, ir saimnieciska darbība". [↑](#footnote-ref-3)